Oficiālais Vēstnesis L 090 , 08/04/1983 Lpp. 0011 - 0013

Speciālizdevums somu valodā: Nodaļa 2 Sējums 3 Lpp. 0143

Speciālizdevums spāņu valodā: Nodaļa 02 Sējums 9 Lpp. 0271

Speciālizdevums zviedru valodā: Nodaļa 2 Sējums 3 Lpp. 0143

Speciālizdevums portugāļu valodā Nodaļa 02 Sējums 9 Lpp. 0271



Komisijas Regula (EEK) Nr. 810/83 (1983. gada 5. aprīlis) par preču klasifikāciju kopējā muitas tarifa dažās pozīcijās vai apakšpozīcijās EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1969. gada 16. janvāra Regulu (EEK) Nr. 97/69 par pasākumiem, kas veicami kopējā muitas tarifa nomenklatūras vienādai piemērošanai [1], kurā jaunākie grozījumi izdarīti ar Grieķijas pievienošanās aktu, un jo īpaši tās 3. pantu, tā kā, lai nodrošinātu kopējā muitas tarifa nomenklatūras vienādu piemērojumu, ir jāpieņem noteikumi par to, kā klasificējamas šādas preces: 1. Aptuveni 15 cm gara un 9 cm augsta keramikas krājkasīte cūkas formā, ko rotā ziedu ornaments, ar spraugu uz muguras monētu iemešanai un apaļu atvērumu pamatnē, ko noslēdz mīkstas gumijas aizbāznis, pa kuru monētas var izņemt; 2. Aptuveni 18 cm augsta keramikas krājkasīte pavecāka vīra (ubaga) statuetes formā ar uzgleznotu seju un drēbēm, monētu iemešanas spraugu un apaļu atvērumu pamatnē, ko noslēdz mīkstas gumijas aizbāznis, pa kuru var izņemt monētas; 3. Aptuveni 30 cm augsta keramikas krājkasīte pingvīna formā ar monētu iemešanas spraugu uz muguras un piekaramo atslēgu pamatnē; 4. Aptuveni 16 cm augsta plastmasas krājkasīte pingvīna formā ar sarkanu šalli un spraugu uz muguras monētu iemešanai; 5. Aptuveni 16 cm augsta apgleznota koka krājkasīte stilizētas bērna statuetes formā, ko veido cilindrisks trauks ar spraugu monētu iemešanai un koka tapa, ko var izņemt, lai paņemtu monētas, kura saistīta ar trim lodēm, kas simbolizē rokas un galvu, kas var pamāt; 6. Sarkanā krāsā nokrāsota metāla krājkasīte miniatūras vēstuļu kastītes formā (aptuveni 12 cm augsta, ar pamatni, kuras aptuvenie izmēri ir 5 × 6 cm) ar caurumu aizmugurē pakāršanai pie sienas, spraugu priekšpusē monētu iemešanai un nelielām durtiņām ar slēdzeni; tā kā kopējā muitas tarifā, kas pielikumā pievienots Padomes Regulai (EEK) Nr. 950/68 [2], kurā jaunākie grozījumi izdarīti ar Regulu (EEK) Nr. 604/83 [3], pozīcijā Nr. 69.13 cita starpā ietilpst statuetes un citi dekoratīvi priekšmeti, pozīcijā Nr. 97.02 — lelles un pozīcijā Nr. 97.03 — cita starpā citas rotaļlietas, pozīcijā Nr. 39.07 — plastiska materiāla priekšmeti, kas raksturoti pozīcijās no Nr. 39.01 līdz 39.06, pozīcijā Nr. 44.27 — cita starpā dekoratīvi priekšmeti un citas greznumlietas no koka, pozīcijā Nr. 73.40 — citi priekšmeti no dzelzs vai tērauda un pozīcijā Nr. 83.06 — cita starpā parastā metāla dekoratīvi priekšmeti; tā kā iepriekš minēto preču klasifikācijai var tikt paredzētas iepriekš minētās pozīcijas; tā kā šīm precēm to idejas un lietojuma dēļ nav ne rotaļlietu pamatpazīmju, ne, attiecībā uz priekšmetiem, kas minēti 2. līdz 5. punktā, lelles pamatpazīmju; tā kā priekšmeti, kas minēti 1., 2. un 3. punktā, 4. punktā, 5. punktā un 6. punktā, tātad nav izslēgti attiecīgi no 69., 39. un 44. nodaļas vai no XV iedaļas saskaņā ar 69. nodaļas 2. punkta f) apakšpunkta piezīmi, 39. nodaļas 1. punkta q) apakšpunkta piezīmi, 44. nodaļas 1. punkta o) apakšpunkta piezīmi vai XV iedaļas 1. punkta m) apakšpunkta piezīmi; tā kā tomēr priekšmetam, kas minēts 6. punktā, nav pazīmju, kādas ir dekoratīviem priekšmetiem, kas izmantojami iekštelpās, kuri ir līdzīgi nieciņiem vai sienu rotājumiem, kas minēti Muitas sadarbības padomes nomenklatūras paskaidrojuma apakšiedaļā A attiecībā uz pozīciju 83.06 A; tā kā pirmo piecu priekšmetu forma un rotājums piešķir tiem dekoratīvu priekšmetu raksturu; tā kā ne to izmēri, ne tas, ka tos var izmantot kā krājkasītes, jebkādā veidā neietekmē šo dekoratīvu priekšmetu raksturu; tā kā tāpēc pirmie trīs priekšmeti ir jāklasificē pozīcijā Nr. 69.13; ceturtais — apakšpozīcijā 39.07 B V d) un piektais — apakšpozīcijā 44.27 B; tā kā sestais priekšmets, ko var pieskaitīt pie lādītēm, etvijām, saldumu kārbiņām un citiem trauciņiem, kas minēti B punkta 3) apakšpunktā Muitas sadarbības padomes nomenklatūras paskaidrojumā attiecībā uz pozīciju Nr. 73.40, ir jāklasificē minētajā pozīcijā apakšpozīcijā B; tā kā šajā regulā paredzētie pasākumi atbilst Kopējā muitas tarifa nomenklatūras komitejas atzinumam, IR PIEŅĒMUSI ŠO REGULU. 1. pants Turpmāk nosauktās un raksturotās preces klasificē kopējā muitas tarifa pozīcijā vai apakšpozīcijā, kas norādīta katrai precei atsevišķi: 1.Aptuveni 15 cm gara un 9 cm augsta keramikas krājkasīte sivēna formā, ko rotā ziedu ornaments, ar spraugu uz muguras monētu iemešanai un apaļu atvērumu pamatnē, ko noslēdz mīkstas gumijas aizbāznis, pa kuru monētas var izņemt: | 69.13Statuetes un citi dekoratīvi priekšmeti, un sīki rotājuma priekšmeti; mēbeļu priekšmeti | 2.Aptuveni 18 cm augsta keramikas krājkasīte pavecāka vīra (ubaga) statuetes formā ar uzgleznotu seju un drēbēm, monētu iemešanas spraugu un apaļu atvērumu pamatnē, ko noslēdz mīkstas gumijas aizbāznis, pa kuru var izņemt monētas: | 69.13Statuetes un citi dekoratīvi priekšmeti, un sīki rotājuma priekšmeti; mēbeļu priekšmeti | 3.Aptuveni 30 cm augsta keramikas krājkasīte pingvīna formā ar monētu iemešanas spraugu uz muguras un piekaramo atslēgu pamatnē: | 69.13Statuetes un citi dekoratīvi priekšmeti, un sīki rotājuma priekšmeti; mēbeļu priekšmeti | 4.Aptuveni 16 cm augsta plastmasas krājkasīte pingvīna formā ar sarkanu šalli un spraugu uz muguras monētu iemešanai: | 39.07Priekšmeti no materiāliem, kas aprakstīti pozīcijās no Nr. 39.01 līdz 39.06:B.PārējieV.No pārējiem materiāliem:d)pārējie | 5.Aptuveni 16 cm augsta apgleznota koka krājkasīte stilizētas bērna statuetes formā, ko veido cilindrisks trauks ar spraugu monētu iemešanai un koka tapa, ko var izņemt, lai paņemtu monētas, kura saistīta ar trim lodēm, kas simbolizē rokas un galvu, kas var pamāt: | 44.27Parastas lampas, galda lampas un citi apgaismes piederumi no koka; koka mēbeļu priekšmeti, kas nav minēti 94. nodaļā; lādītes, cigarešu etivijas, paplātes, augļu trauki, dekoratīvi priekšmeti un citas greznumlietas no koka lādītes un kārbiņas galda piederumiem, rasēšanas instrumentiem vai vijolēm un tamlīdzīgi trauki no koka; koka priekšmeti, kas paredzēti personiskai lietojuma vai rotājuma nolūkiem, kurus parasti glabā kabatā, rokassomā vai valkā; iepriekš minēto priekšmetu daļas no koka:B.Pārējie | 6.Sarkanā krāsā nokrāsota metāla krājkasīte miniatūras vēstuļu kastītes formā (aptuveni 12 cm augsta, ar pamatni, kuras aptuvenie izmēri ir 5 × 6 cm) ar caurumu aizmugurē pakāršanai pie sienas, spraugu priekšpusē monētu iemešanai un nelielām durtiņām ar slēdzeni: | 73.40Pārējie dzelzs vai tērauda izstrādājumiB.Pārējie | 2. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1983. gada 5. aprīlī Komisijas vārdā — Komisijas loceklis Karl-Heinz Narjes [1] OV L 14, 21.1.1969., 1. lpp. [2] OV L 172, 22.7.1968., 1. lpp. [3] OV L 72, 18.3.1983., 3. lpp. --------------------------------------------------